Studentebetogings: 21 UV-studente vas | Maroela Media
Kons. Wendy Nkabi, polisiewoordvoerder, het Vrydag aan Maroela Media gesê 'n groep betogende studente en werkers het omstreeks 16:30 naby die hoofhek van die universiteit begin saamdrom om terugvoer van die universiteitsbestuur te kry oor talle eise wat die betogers gerig het.
Die groep studente wat vandeesweek bedrywighede by die kampus tot stilstand gebring het, het Woensdag in 'n memorandum onder meer geëis dat prof. Jonathan Jansen onmiddellik as rektor en visekanselier moet bedank.
"Die groep was nie tevrede met die terugvoer oor hul eise van die kampusbestuur nie," het Nkabi gesê. "Hulle het 'n staande hofbevel verontagsaam en toegang tot die kampus bekom en begin om die standbeeld van oudpres. MT Steyn en ander eiendom te beskadig. Die polisie moes 'n skokgranaat gebruik om die groep in bedwang te bring."
Sy het gesê 21 betogers is weens openbare geweld, opsetlike saakbeskadiging en minagting van 'n hofbevel in hegtenis geneem. Hulle verskyn Vrydag in die landdroshof.
Maroela Media het vroeër berig die groep, onder leiding van die studenteraad se president, Lindokuhle Ntuli, het gesê hulle deel in die stryd van die kontrakwerkers wat ook vandeesweek op kampus teen die uitbesteding van dienste betoog het. "Die geveg van die werkers en die studente is natuurlik geïntegreer. Studente kan hulle nie distansieer van die werkers se geveg nie," het die groep in die memorandum gesê.
Die groep betogers het vroeër die week erge skade op die Kovsies-kampus aangerig, dermate dat die kampus vir die res van die week moes sluit. Eiendom is beskadig, vensters is gebreek, vullisblikke is omgegooi en die standbeeld van CR Swart is afgebreek. Hulle het ook amok tydens 'n Varsitybeker-wedstryd gemaak.
Deel van die groep se eise is egter dat geen stappe gedoen word teen enige student of werker wat aan die betogings deelgeneem het nie. "Die Shimla-park-voorval moet onafhanklik ondersoek word en alle studente wat betogers aangerand het, moet aan die pen ry," het die groep gesê.
Hy is die angel in die vlees en die opstoker.
Geen vrede sal heers voor hy nie agter tralies sit nie of gekors word as SRC.
Lekker. Jy breek af, maar soek dafelik kwytskelding vir jou dade. Gaan studeer in China en kyk of hulle jounonsens sal opvreet.
Stem saam met Gerrig….LindokhuleNtuleMoet VAL.
Hulle eis dat geen stappe geneem word teen studente wat afbrand, skade berokken, studie-tyd ontwrig, mense aanrand ens ens ens nie…..Waar dit so erg was dat die buurtwag van die studente moes kom ontruim uit hulle koshuise omdat studente bang was……..
MAAAAAR…..hulle eis dat daar opgetree word teen die boere-seuns wat opgestaan het by die Shimla-park wat betogers 'aangerand' het???????
'This can ONLY happen in Africa'.
Lekker. Jy breek af maar vra dadelik kwytskelding vir jou dade. Gaan studeer in China en kyk of hulle jou nonsens gaan opvreet.
Hulle gaan loskom…om net weer te verniel…Kyk gerus die houding in enige plek/werksplek/restaurante……Wonder wat sal gebeur as ons net eenvoudig vir n week al ons besighede sluit of wegbly van werk geen diens lewer aan hulle……dalk moet ons dit begin doen…..oog vir n oog……………tand vir n tand